มีอาการดิ่งอย่างหนักมาก รู้สึกเครียด กดดัน เหนื่อยกับชีวิต เศร้า หมดแพชชั่นในการทำสิ่งต่างๆ อยากนอนให้ผ่านไปวันๆ กินข้าวไม่ลง มีแฟนรักกันมาตลอดไม่เคยมัปัญหาให้เครียด ตอนนี้เรากับไม่อยากคุยกับเขาด้วยเหมือนกัน กับเพื่อนก็ไม่อยากคุย ยกเว้นเพื่อนสนิทเพียงคนเดียวที่ทักมาจะตอบ คนอื่นไม่อยากตอบเลย ควรทำยังไงดีคะ ความรู้สึกคือไม่อยากอะไรกับใครแบบจริงๆ แล้วก็รู้สึกดิ่งมากๆ
สวัสดีค่ะ อาการรู้สึกเครียด กดดัน เศร้า กินอะไรไม่ค่อยลง ไม่อยากใช้เวลากับเพื่อนหรือคนที่รักนั้น อาจจะเป็นอาการที่เกิดขึ้นชั่วคราวตามหลังเหตุการณ์ใดๆที่ทำให้เครียดหรือเศร้าเสียใจ หรืออาจเป็นภาวะซึมเศร้า โรคซึมเศร้า การเปลี่ยนแปลงทางอารมณ์อย่างผิดปกติซึ่งจากอาการหลายๆอย่างที่กล่าวมาข้างต้น อาจจะต้องระวังเรื่องโรคซึมเศร้าไว้ด้วย โดยการจะวินิจฉัยว่าเป็นโรคซึมเศร้านั้น ก็คือจะต้องมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคมแนะนำการไปพบแพทย์เพื่อประเมินสุขภาพจิตอย่างละเอียด ให้ได้การวินิจฉัยที่แน่ชัดและเข้ารับการรักษาอย่างเหมาะสมด้วยยาหรือการทำจิตบำบัดภายใต้การดูแลของแพทย์ต่อไป ในระหว่างนี้พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ หรือจะเขียนระบายออกมาก็ได้เช่นกัน